18. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Δ.1052/207 της 2/12 Σεπτ. 1980 (ΦΕΚ Β΄ 905) Περί εξουσιοδοτήσεως Τελωνειακών Αρχών για την έγκριση παραδόσεως ειδών που εισάγονται από τις εγκατεστημένες στην Ελλάδα ξένες Πρεσβευτικές και Προξενικές Αρχές καθώς και από το προσωπικό αυτών. Έχοντας υπόψη: α)Το άρθρ. 6 του Α.Ν. 881/49 «περί τελωνειακών και δασμολογικών τινών διατάξεων». β)Τη Δ.2652/66/20.5.1980 απόφαση των Πρω-θυπουργού και Υπουργού Οικονομικών «περί α(Αντί για τη σελ. 40,01) Σελ. 40,01(α) Τεύχος 1143-Σελ. 81 - 82 Αρμοδιότητα Τελωνειακών Αρχών 30.Α.δ.17-18 ναθέσεως αρμοδιοτήτων στους Υφυπουργούς Οικονομικών», αποφασίζουμε: Άρθρ.1.-Εξουσιοδοτούμε τις παρακάτω αναφερόμενες Τελωνειακές Αρχές για την έγκριση της παραδόσεως ειδών που εισάγονται από τις εγκατεστημένες στην Ελλάδα ξένες Πρεσβευτικές και Προξενικές αρχές, καθώς και από το προσωπικό αυτών: 1.Τις Δ/νσεις Τελωνείου και τα Τελωνεία Α΄ Τάξεως για την έγκριση της ατελούς εισαγωγής ή παραδόσεως με το καθεστώς της ελεύθερης χρήσεως ειδών που εισάγονται βάσει των διατάξεων: α)Της υπ’ αριθ. 1/1937 υπουργικής αποφάσεως, β)Των άρθρ. 36 και 37 της Συμβάσεως της Βιέννης, περί διπλωματικών σχέσεων, που κυρώθηκε με το Ν.Δ. 503/1970 και γ)των άρθρ. 35, 50, 58 και 62 της Διεθνούς Συμβάσεως, επί των Προξενικών Σχέσεων, που κυρώθηκε με το Νόμ. 90/1975. 2.Τη Δ/νση Τελωνείων Αττικής, για την έγκριση της ατελούς εκποιήσεως αυτοκινήτων που προβλέπεται από το άρθρ. 4 της 1/1937 Υπουργικής αποφάσεως. 3.Τις Δ/νσεις Τελωνείου και αποκλειστικά τη Δ/νση Τελωνειακών Ερευνών, αντί των Δ/νσεων Τελωνείου, που υπάγονται στη δικαιοδοσία της Δ/νσεως, Τελωνείων Αττικής, για την έγκριση της μεταβιβάσεως ειδών που παραλήφθηκαν σε ελεύθερη χρήση, από διπλωματικούς μη διπλωματικούς και προξενικούς υπαλλήλους ή άλλα πρόσωπα δικαιούμενα ελεύθερης χρήσεως, σε άλλα τέτοια πρόσωπα, που έχουν τα ίδια δικαιώματα. 4.Τις Δ/νσεις Τελωνείου, και αποκλειστικά τη Δ/νση Παρακολουθήσεως και Ελέγχου Αυτοκινήτων, αντί των Δ/νσεων Τελωνείου που υπάγονται στη δικαιοδοσία της Δ/νσεως Τελωνείων Αττικής και τη Δ/νση του Α΄ Τελωνείου Θεσ/νίκης, αντί των Δ/νσεων Τελωνείου που υπάγονται στη δικαιοδοσία της Δ/νσεως Τελωνείων Θεσ/νίκης, για την έγκριση της μεταβιβάσεως αυτοκινήτων, που παραλήφθηκαν σε ελευθέρα χρήση, από διπλωματικούς, μη διπλωματικούς και προξενικούς υπαλλήλους ή άλλα πρόσωπα δικαιούμενα ελεύθερης χρήσεως, σε άλλα τέτοια πρόσωπα, που έχουν τα ίδια δικαιώματα. Άρθρ.2.-Η παρούσα απόφαση, της οποίας η ισχύς αρχίζει από 1 Ιαν. 1981, να δημοσιευθεί στην Εφημερίδα της Κυβερνήσεως. 